આશ્ચર્યની વાત એ છે કે પ્રિયંકાની માતા એમ ઇચ્છતી હતી કે તે 12મા ધોરણ સુધીનો અભ્યાસ કરી લે ત્યાર પછી તેનાં લગ્ન કરી દેવાં. શું તે પોતાની માતાને સમજાવવામાં સફળ થઈ? આ અંગે તે ખડખડાટ હસી પડે છે અને કહે છે, “સાચી વાત તો એ છે કે હું તેને મનાવવામાં સફળ નહોતી રહી. પરંતુ ‘માયા’એ મને શીખવાડ્યું છે કે તમે શું વિચારો છો તેનાં વખાણ ન કરવાં જોઇએ તે કરીને દેખાડવું જોઇએ. માયા મારફતે હું મારી માને એ દેખાડવામાં સફળ રહી કે લગ્ન એકમાત્ર વિકલ્પ નથી. માના પોતાનાં જ લગ્ન નાની ઉંમરે થઈ ગયા હોવાને કારણે તેણે ખૂબ જ દુઃખો વેઠવા પડ્યા હતાં. તેમ છતાં પણ તે નાની ઉંમરે મારાં લગ્ન કરાવી દેવા માગતી હતી કારણ કે તેને ખબર હતી કે તેના પછી તેની સંભાળ રાખનારું કોઈ નથી. પણ તેણે જોયું કે મને તક મળે તો હું ગમે તે કરી શકું છું તેને વિશ્વાસ બેઠો અને તેને લાગ્યું કે હું મારી સંભાળ જાતે લઈ શકું છું પછી તેણે મારા નિર્ણય ઉપર મંજૂરીની મહોર મારી.”